|  |  |
| --- | --- |
| ***sumbola2***  ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΞΑΝΘΗΣ  ΔΗΜΟΣ ΞΑΝΘΗΣ  Δ/ΝΣΗ ΠΕΡΙΒΑΛΛΟΝΤΟΣ &  ΠΟΙΟΤΗΤΑΣ ΖΩΗΣ  Αρ. Μελέτης: Π14/2018 | ΤΙΤΛΟΣ:  «Προμήθεια ανοξείδωτου αλατοδιανομέα χωρητικότητας 2,5m3»  Κ.Α.Ε. : 02.30.7131 |

# Ι. Τ Ε Χ Ν Ι Κ Η Ε Κ Θ Ε Σ Η

Η παρούσα μελέτη αφορά την προμήθεια ανοξείδωτου αλατοδιανομέα χωρητικότητας 2,5 m3 ο οποίος θα τοποθετηθεί σε υπάρχον μηχάνημα έργου προκειμένου να αυξηθεί η δυνατότητα αποχιονισμού του οδικού δικτύου.

Ο ενδεικτικός προϋπολογισμός του έργου ανέρχεται στο ποσό των ΕΙΚΟΣΙ ΤΕΣΣΑΡΩΝ ΧΙΛΙΑΔΩΝ ΠΕΝΤΑΚΟΣΙΩΝ ΤΡΙΆΝΤΑ ΕΝΝΕΑ ΕΥΡΩ & ΕΞΗΝΤΑ ΛΕΠΤΩΝ (24.539,60€) με Φ.Π.Α.

Οι νόμιμες κρατήσεις βαρύνουν τον ανάδοχο και η χρηματοδότησή του θα γίνει από Δημοτικούς πόρους σε βάρος του κωδικού 02.30.7131 του έτους 2018. Η προμήθεια θα γίνει με «απευθείας ανάθεση», σύμφωνα με τις διατάξεις του Ν. 4412/2016 (ΦΕΚ 147/08.08.2016 τεύχος Α΄).

**ΙΙ. ΤΕΧΝΙΚΕΣ ΠΡΟΔΙΑΓΡΑΦΕΣ**

Το προς προμήθεια μηχάνημα προορίζεται για τις ανάγκες του Δήμου. Τα παρακάτω αναφερόμενα στοιχεία είτε αριθμητικά είτε με την έννοια της διαθεσιμότητας συστημάτων χωρίζονται σε δύο κατηγορίες: Αυτά που έχουν την σημασία της ελάχιστης απαίτησης ή της μέγιστης επιτρεπτής τιμής κάποιου μεγέθους & μη εκπλήρωση η διαθεσιμότητά τους αποτελούν κριτήριο απόρριψης προσφοράς με συνέπεια να μην εξετάζεται καθόλου η οικονομική προσφορά. Αυτά που η διαθεσιμότητά τους είναι προτίμηση ή επιθυμία της υπηρεσίας και η ύπαρξη τους ή η λειτουργική κατάσταση και ο βαθμός τεχνολογικής εξέλιξης και η ποιότητα τους, προσθέτουν βαθμούς στην τεχνική αξιολόγηση. Όπου αναφέρεται περίπου η απόκλιση δεν πρέπει να είναι μεγαλύτερη από +/- 5%

Τα κριτήρια αξιολόγησης / τεχνικής βαθμολόγησης των προσφορών αντιστοιχούν στις παρακάτω απαιτήσεις :

**ΓΕΝΙΚΑ**

Ο αλατοδιανομέας πρέπει να τοποθετείτε επί της κιβωτάμαξας του οχήματος και να ασφαλίζεται με ειδικές, ενισχυμένες διατάξεις.

**ΠΛΑΙΣΙΟ**

Ο αλατοδιανομέας πρέπει να διαθέτει ανεξάρτητο πλαίσιο από ενισχυμένο χάλυβα στο οποίο θα τοποθετείται το δοχείο, το σύστημα διασκορπισμού και το υδραυλικό σύστημα.

**ΔΟΧΕΙΟ**

Το δοχείο θα πρέπει να αποτελείται από τρία ανεξάρτητα τμήματα (δοχείο, σύστημα τροφοδοσίας και σύστημα εκροής). Το σύστημα εκροής πρέπει να είναι βιδωμένο επί του δοχείου. Ο αλατοδιανομέας πρέπει να είναι κατασκευασμένος εξ’ ολοκλήρου από ανοξείδωτο χάλυβα έτσι ώστε να διαθέτει αυξημένη προστασία έναντι διάβρωσης. Η χωρητικότητα του δοχείου πρέπει να είναι τουλάχιστον 2,5 m3. Επίσης πρέπει να διαθέτει προστατευτικό κάλυμμα με μηχανισμό για το άνοιγμα – κλείσιμο. Το μήκος της χοάνης πρέπει να καλύπτει το μεγαλύτερο τμήμα της επιφάνειας της κιβωτάμαξας. Ο απαιτούμενος χώρος τοποθέτησης του αλατοδιανομέα δεν πρέπει να είναι μεγαλύτερος από 2200 mm.

**ΣΥΣΤΗΜΑ ΤΡΟΦΟΔΟΣΙΑΣ ΚΑΙ ΡΥΘΜΙΣΗΣ ΠΟΣΟΤΗΤΑΣ**

Το σύστημα τροφοδοσίας και ρύθμισης ποσότητας πρέπει να αποτελείται από ανοξείδωτη καδένα (επί ποινή αποκλεισμού). Η μετάδοση κίνησης στην καδένα πρέπει να γίνεται με υδραυλικό κινητήρα. Το σύστημα ρύθμισης ποσότητας πρέπει να επιτρέπει την πλήρη εκκένωση εν στάση του δοχείου αλλά και την ρύθμιση της ποσότητας και διαμέτρου διασκορπισμού.

**ΣΥΣΤΗΜΑ ΡΥΘΜΙΣΗΣ**

Η ρύθμιση της ποσότητας θα πρέπει να γίνεται αυτόματα και να είναι σταθερή ανεξάρτητα από την ταχύτητα του οχήματος. Για τον λόγο αυτό ο αλατοδιανομέας θα είναι εξοπλισμένος με αισθητήρα ταχύτητας GPS.

**ΜΕΤΑΔΟΣΗ ΚΙΝΗΣΗΣ**

Η μετάδοση κίνησης στο υδραυλικό σύστημα πρέπει να γίνεται από το υδραυλικό κύκλωμα του οχήματος.

**ΣΥΣΤΗΜΑ ΔΙΑΣΚΟΡΠΙΣΜΟΥ**

Η χοάνη του συστήματος πρέπει να είναι εξ’ ολοκλήρου κατασκευασμένη από ανοξείδωτο χάλυβα. Θα πρέπει να έχει την δυνατότητα ασύμμετρου διασκορπισμού και ρύθμιση σε ύψος. Το πλάτος διασκορπισμού πρέπει να είναι ρυθμιζόμενο από 2 – 12 μέτρα.

**ΔΙΑΣΤΑΣΕΙΣ – ΒΑΡΗ**

Η χωρητικότητα του δοχείου πρέπει να είναι τουλάχιστον 2,5 m3. Το ύψος του αλατοδιανομέα πρέπει να είναι όσο το δυνατόν χαμηλότερο (χαμηλότερο από 1300 mm) έτσι ώστε το κέντρο βάρος να είναι χαμηλά.

**ΙΙΙ. ΣΥΓΓΡΑΦΗ ΥΠΟΧΡΕΩΣΕΩΝ**

**ΑΡΘΡΟ 1**

**ΑΝΤΙΚΕΙΜΕΝΟ ΤΗΣ ΠΡΟΜΗΘΕΙΑΣ**

Η παρούσα συγγραφή υποχρεώσεων την προμήθεια ανοξείδωτου αλατοδιανομέα χωρητικότητας 2,5 m3 ο οποίος θα τοποθετηθεί σε υπάρχον μηχάνημα έργου προκειμένου να αυξηθεί η δυνατότητα αποχιονισμού του οδικού δικτύου.

**ΑΡΘΡΟ 2**

**ΙΣΧΥΟΥΣΕΣ ΔΙΑΤΑΞΕΙΣ**

Η προμήθεια θα πραγματοποιηθεί σύμφωνα με τις εξής διατάξεις :

• Του Ν. 4412/16 (ΦΕΚ 147/08.08.2016 τεύχος Α΄) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ»

• Το Ν. 3463/8-6-2006 (ΦΕΚ 114 Α’) «Κύρωση του Κώδικα ∆ήμων και Κοινοτήτων».

• Το Ν.2307/ΦΕΚ 13 Α’/15-6-1995 «Προσαρμογή νομοθεσίας αρμοδιότητας Υπουργείου Εσωτερικών στις διατάξεις για τη Νομαρχιακή Αυτοδιοίκηση και άλλες διατάξεις».

• Το N. 3852/ΦΕΚ 87 Α’/7-6-2010 «Νέα Αρχιτεκτονική της Αυτοδιοίκησης και της Αποκεντρωμένης ∆ιοίκησης - Πρόγραμμα Καλλικράτης».

• Το N. 3861/ΦΕΚ 112 Α’/13-7-2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα ∆ιαύγεια» και άλλες διατάξεις».

• Το Π. ∆. 166/2003 (ΦΕΚ 138 Α’/5-6-2003) «Προσαρμογή της ελληνικής νομοθεσίας στην οδηγία 2000/35 της 296-2000 για την καταπολέμηση των καθυστερήσεων στις εμπορικές συναλλαγές».

• Την Υ.Α. Π1/2390/16-10-2013 (ΦΕΚ 2677/Β/21-10-2013) «Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)»

• Την με αριθμ. πρωτ. Π1/542/ 4/3/ 2014 (ΑΔΑ: ΒΙΚΤΦ-ΠΨ5) εγκυκλίου με θέμα «Ενημέρωση για το Εθνικό Σύστημα Ηλεκτρονικών Δημοσίων Συμβάσεων (ΕΣΗΔΗΣ)»

**ΑΡΘΡΟ 3**

**ΤΡΟΠΟΣ ΕΚΤΕΛΕΣΗΣ ΤΗΣ ΠΡΟΜΗΘΕΙΑΣ**

Η εκτέλεση της προμήθειας αυτής θα πραγματοποιηθεί με απ’ ευθείας ανάθεση.

**ΑΡΘΡΟ 4**

**ΔΙΑΡΚΕΙΑ ΣΥΜΒΑΣΗΣ**

Η σύμβαση θα έχει διάρκεια ενενήντα ημερών αρχής γενομένης από την ημερομηνία υπογραφής της.

**ΑΡΘΡΟ 5**

**ΣΥΜΒΑΤΙΚΑ ΤΕΥΧΗ**

Τα συμβατικά τεύχη και στοιχεία, με βάση τα οποία θα εκτελεσθεί η προς ανάθεση προμήθεια, είναι τα αναφερόμενα παρακάτω:

α) Ο προϋπολογισμός της μελέτης.

β) Η συγγραφή υποχρεώσεων

γ) Οι τεχνικές προδιαγραφές

**ΑΡΘΡΟ 6**

**ΧΡΟΝΟΣ ΠΑΡΑΔΟΣΗΣ**

Το προσφερόμενο μηχάνημα αλατοδιανομέας 2,5 m3 πλήρες τοποθετημένο στο μηχάνημα έργου και έτοιμο προς λειτουργία θα παραδίδεται στις εγκαταστάσεις του Δήμου Ξάνθης, έως σαράντα (40) ημέρες από την έγγραφη παραγγελία του, κατά την παράδοση θα πρέπει να προσκομισθούν και όλα τα έγγραφα που απαιτούνται για την τροποποίηση της παρούσας άδειας μηχανήματος έργου. Τα έξοδα για της τροποποίηση βαρύνουν τον προμηθευτή.

**ΑΡΘΡΟ 7**

**ΕΥΘΥΝΗ ΠΩΛΗΤΗ ΚΑΙ ΕΓΓΥΗΣΗ ΛΕΙΤΟΥΡΓΙΑΣ**

Ο ανάδοχος προμηθευτής ευθύνεται για την ύπαρξη των συμφωνημένων ιδιοτήτων των υλικών και εγγυάται την ανυπαρξία οποιουδήποτε κρυμμένου ελαττώματος.

Κατά την παραλαβή εξετάζονται και διαπιστώνονται όλες οι ιδιότητες των προσφερόμενων ειδών και οι τυχόν φθορές, κλπ. λόγω πλημμελούς κατασκευής ή κακής ποιότητας χρησιμοποιηθέντων υλικών.

Ο χρόνος εγγύησης καλής λειτουργίας των, ορίζεται κατ’ ελάχιστον σε δύο (2) χρόνια από την παραλαβή τους.

Καθ’ όλο το χρόνο της εγγύησης υποχρεούται ο ανάδοχος προμηθευτής να αντικαταστήσει με δικές του δαπάνες κάθε εξάρτημα ή τμήμα που θα αποδειχθεί ελαττωματικό. Η Υπηρεσία δικαιούται κατά την κρίση της να επιδιώξει είτε την αναστροφή της αγοροπωλησίας είτε την ανάλογη μείωση του τιμήματος.

Ο ανάδοχος προμηθευτής ευθύνεται εάν το προσφερόμενο είδος δεν είναι σύμφωνο με την Ελληνική Νομοθεσία.

**ΑΡΘΡΟ 8**

**ΔΑΠΑΝΕΣ ΠΡΟΜΗΘΕΥΤΟΥ – ΕΥΘΥΝΗ ΜΕΧΡΙ ΤΗΝ ΠΑΡΑΔΟΣΗ**

Όλα γενικά τα έξοδα μέχρι την παράδοση στο Δήμο, καθώς και οι κρατήσεις υπέρ τρίτων, βαρύνουν τον προμηθευτή. Επίσης ο προμηθευτής ευθύνεται για οτιδήποτε ήθελε συμβεί μέχρι της παράδοσης αυτού στο Δήμο.

**ΑΡΘΡΟ 9**

**ΠΑΡΑΔΟΣΗ – ΠΑΡΑΛΑΒΗ**

Ως ημέρα παράδοσης θεωρείται η ημέρα κατά την οποία ο προμηθευτής θα προσκομίσει στο Δήμο για την παράδοσή του, το συμφωνημένο προσφερόμενο είδος. Κατά την παράδοση πραγματοποιείται ποσοτικός και ποιοτικός έλεγχος που περιλαμβάνει ειδικότερα την διεξαγωγή μακροσκοπικής εξέτασης και επίδειξη των λειτουργιών του μηχανήματος όπως προβλέπονται από τις προσφέρουσες τεχνικές προδιαγραφές, οι οποίες συμφωνούν με τις τεχνικές προδιαγραφές της μελέτης. Η παραλαβή των ειδών θα γίνει κατά τα οριζόμενα στο άρθρο 208 του Ν 4412/2016 και από επιτροπή η οποία προβλέπεται στο άρθρο 221 του ως άνω νόμου.

Ο προμηθευτής υποχρεούται με δικές του δαπάνες να αντικαταστήσει υλικά αυτού που θα αποδειχθούν ελαττωματικά εντός του χρόνου εγγυήσεως. Για την περίπτωση της μη συμμορφώσεως του προμηθευτή προς την υποχρέωση αυτή, ο Δήμος δικαιούται να προβεί σε αυτό, σε βάρος και για λογαριασμό του προμηθευτή της αξίωσης του ποσού από την εγγύηση.

**ΑΡΘΡΟ 10**

**ΑΘΕΤΗΣΗ ΟΡΩΝ ΣΥΜΦΩΝΙΑΣ**

Η από μέρους του τελευταίου μειοδότη αθέτηση όρου της παρούσας μελέτης και της υπογραφείσας σύμβασης ή η μη πλήρης συμμόρφωσή του προς τους όρους αυτών, παρέχει στο Δήμο το δικαίωμα να επιβάλλει κυρώσεις σύμφωνα με τις διατάξεις του Ν. 4412/16.

**ΑΡΘΡΟ 11**

**ΤΡΟΠΟΣ ΠΛΗΡΩΜΗΣ**

Η πληρωμή της αξίας των ειδών από το Δήμο προς τον προμηθευτή θα γίνει, με την έκδοση χρηματικού εντάλματος πληρωμής που θα συνοδεύεται από τα νόμιμα δικαιολογητικά.

Όλα τα δικαιολογητικά πληρωμής ελέγχονται από την αρμόδια υπηρεσία του Δήμου Ξάνθης .

**ΑΡΘΡΟ 12**

**ΕΠΙΛΥΣΗ ΔΙΑΦΟΡΩΝ**

Οι διαφορές που θα εμφανιστούν μετά την υπογραφή της σύμβασης, επιλύονται σύμφωνα με τις διατάξεις του Ν. 4412/16.

**ΑΡΘΡΟ 13**

**ΑΔΕΙΕΣ ΕΞΑΓΩΓΗΣ ΕΙΣΑΓΩΓΗΣ**

Η άδεια εισαγωγής του υπό προμήθεια είδους που τυχόν θα απαιτηθεί καθώς και η άδεια εξαγωγής από την χώρα προσέλευσής του, εκδίδονται μερίμνης και δαπάνες του προμηθευτή (οι τιμές εισαγομένων ειδών στην προσφορά εννοούνται άνευ δασμών).

**ΑΡΘΡΟ 14**

**ΦΟΡΟΙ, ΤΕΛΗ, ΚΡΑΤΗΣΕΙΣ**

Ο ανάδοχος υπόκειται σε όλους τους, βάσει των κείμενων διατάξεων, φόρους, τέλη, κρατήσεις που θα ισχύουν κατά την ημέρα της διενέργειας της προμήθειας, επίσης ο ανάδοχος βαρύνεται και με τα τυχόν έξοδα που θα χρειαστούν για την τροποποίηση τις άδειας κυκλοφορίας του μηχανήματος έργου που θα τοποθετηθεί το μηχάνημα αλατοδιανομέας 2,5 m3. Ο Φ.Π.Α. βαρύνει το Δήμο.

**IV. ΠΡΟΫΠΟΛΟΓΙΣΜΟΣ ΜΕΛΕΤΗΣ**

|  |  |  |  |  |  |
| --- | --- | --- | --- | --- | --- |
| Α/Α | ΠΕΡΙΓΡΑΦΗ ΕΙΔΟΥΣ | ΜΟΝΑΔΑ | ΠΟΣΟΤΗΤΑ | ΤΙΜΗ ΜΟΝΑΔΑΣ | ΔΑΠΑΝΗ |
| 1 | Ανοξείδωτος αλατοδιανομέας χωρητικότητας 2,5 m3 | Τεμ. | 1 | 19.790€ | 19.790€ |
|  | | | ΣΥΝΟΛΟ ΧΩΡΙΣ ΦΠΑ | | 19.790€ |
| Φ.Π.Α. 24% | | 4.749,60€ |
| ΣΥΝΟΛΟ ΜΕ ΦΠΑ | | 24.539,60€ |

**Ξάνθη, 26 – 11 – 2018**

|  |  |
| --- | --- |
| Ο Συντάξας  ΧΟΤΖΙΑΡ ΧΑΚΗ | **ΘΕΩΡΗΘΗΚΕ**  Ο Προϊστάμενος της Δ/νσης  Περιβάλλοντος & Ποιότητας Ζωής  ΜΠΑΜΠΑΤΣΟΣ ΑΘΑΝΑΣΙΟΣ |